PTT-BCP ลดราคาแก๊สโซฮอล์-ดีเซลลิตรละ 40 สต. E85 ลด 20 สต.มีผลพรุ่งนี้
PTT-BCP ลดราคาแก๊สโซฮอล์-ดีเซลลิตรละ 40 สต. E85 ลด 20 สต.มีผลพรุ่งนี้
23 มิ.ย. 2558

บริษัท ปตท. จำกัด (มหาชน) หรือ PTT และบริษัท บางจากปิโตรเลียม จำกัด (มหาชน) หรือ BCP ปรับลดราคาขายปลีกน้ำมันแก๊สโซฮอล์ และดีเซล ลง 40 สตางค์/ลิตร ยกเว้น E85 ลดลง 20 สตางค์/ลิตร โดยให้มีผลตั้งแต่เวลา 05.00 น. ของวันพรุ่งนี้ หลังราคาน้ำมันสำเร็จรูปที่ตลาดสิงคโปร์ปรับตัวลดลง
ส่งผลให้ราคาขายปลีกหน้าสถานีบริการน้ำมันของปตท.และบางจากฯ ในวันพรุ่งนี้ เป็นดังนี้ เบนซิน ออกเทน 95 ของปตท. คงเดิมที่ 35.66 บาท/ลิตร ,แก๊สโซฮอล์ 95 อยู่ที่ 29.50 บาท/ลิตร ,แก๊สโซฮอล์ 91 อยู่ที่ 28.68 บาท/ลิตร , E20 อยู่ที่ 27.28 บาท/ลิตร ,E85 อยู่ที่ 23.38 บาท/ลิตร และดีเซล อยู่ที่ 25.59 บาท/ลิตร